**Paziņojums par Limbažu novada Ilgtspējīgas attīstības stratēģijas 2022.-2046.gadam 2.redakcijas un Attīstības programmas 2022.-2028.gadam 2.redakcijas nodošanu publiskai apspriešanai**

Limbažu novada domes 2022.gada 24.marta sēdē tika pieņemts lēmums “Par Attīstības programmas 2022.-2028.gadam 2.redakcijas un Ilgtspējīgas attīstības stratēģijas 2022.-2046.gadam 2.redakcijas nodošanu publiskai apspriešanai” (lēmums Nr.235 (protokola Nr.3, 4. §)).

**Publiskās apspriešanas laiks** attīstības plānošanas dokumentiem noteikts **no šī gada 11.aprīļa līdz 11.maijam**. Tās laikā interesentiem ir iespēja iepazīties ar izstrādātajiem dokumentiem, piedalīties sabiedriskās apspriedes sanāksmē, sniegt savus priekšlikumus to pilnveidei. **2.maijā plkst. 17:00** tiks rīkota sabiedriskās apspriedes sanāksme tiešsaistē. Saite publicēta Limbažu novada pašvaldības tīmekļa vietnē www.limbazunovads.lv. Pieslēgšanās sanāksmei ir bez iepriekšējas reģistrācijas.

Publiskās apspriešanas laikā ar attīstības plānošanas dokumentiem var iepazīties:

* Limbažu novada pašvaldības tīmekļa vietnes [www.limbazunovads.lv](http://www.limbazunovads.lv) sadaļā *Sabiedrības līdzdalība – Publiskās apspriešanas par attīstības jautājumiem*;
* Teritorijas attīstības plānošanas informācijas sistēmā <https://geolatvija.lv>;
* Drukātā formā Limbažu klientu apkalpošanas centrā, Salacgrīvas vienotajā valsts un pašvaldību klientu apkalpošanas centrā, Alojas vienotajā valsts un pašvaldību klientu apkalpošanas centrā, kā arī pēc iepriekšēja pieprasījuma Limbažu novada pašvaldības Limbažu apvienības pārvaldes, Salacgrīvas apvienības pārvaldes, Alojas apvienības pārvaldes pakalpojumu sniegšanas centros darba laikā.

Aicinām iedzīvotājus iesniegt rakstiskus priekšlikumus un atsauksmes par attīstības plānošanas dokumentiem no šī gada 11.aprīļa līdz 11.maijam. Tīmekļa vietnē [www.limbazunovads.lv](http://www.limbazunovads.lv) sadaļā *Sabiedrības līdzdalība – Publiskās apspriešanas par attīstības jautājumiem* ir pieejama veidlapa (veidlapu ar priekšlikumiem sūtīt uz e-pastu: [attistibas.nodala@limbazunovads.lv](mailto:attistibas.nodala@limbazunovads.lv)), un no 11.aprīļa ir pieejama elektroniska aptaujas forma. Priekšlikumus var iesniegt arī Teritorijas attīstības plānošanas informācijas sistēmā: <https://geolatvija.lv/>. Papīra formātā veidlapas pieejamas un iesniedzamas:

* Limbažu klientu apkalpošanas centrā, Salacgrīvas vienotajā valsts un pašvaldības klientu apkalpošanas centrā, Alojas vienotajā valsts un pašvaldības klientu apkalpošanas centrā, Limbažu apvienības pārvaldes, Salacgrīvas apvienības pārvaldes, Alojas apvienības pārvaldes pakalpojumu sniegšanas centros darba laikā
* sūtot pa pastu uz adresi: Limbažu novada pašvaldība, Rīgas iela 16, Limbaži, LV-4001;

**Limbažu novada Ilgtspējīgas attīstības stratēģija 2022.-2046.gadam** ir novada ilgtermiņa teritorijas attīstības plānošanas dokuments, kurā noteikts pašvaldības ilgtermiņa attīstības redzējums, mērķi, prioritātes un telpiskās attīstības perspektīva. Tā ir vadlīnijas Limbažu novada attīstības programmas, nozaru plānošanas dokumentu, teritorijas plānojuma un lokālplānojumu izstrādei.

**Limbažu novada Attīstības programmas** **2022.-2028.gadam** izstrādes galvenais mērķis bija izstrādāt vidēja termiņa attīstības plānošanas dokumentu Limbažu novada teritorijai, lai sekmētu ilgtspējīgu un stabilu Limbažu novada attīstību, nodrošinātu iedzīvotāju dzīves kvalitātes uzlabošanu un veicinātu uzņēmēju konkurētspēju.

Attīstības plānošanas dokumentus izstrādāja SIA “Ķemers Business and Law Company”.

Jautājumu gadījumā par attīstības plānošanas dokumentiem vai to publiskās apspriešanas procesu, vērsties pie Limbažu novada pašvaldības Attīstības un projektu nodaļas vadītāja: Ģirts Ieleja, tālr. Nr. 29228858, e-pasts: [attistibas.nodala@limbazunovads.lv](mailto:attistibas.nodala@limbazunovads.lv), vai pie dokumentu izstrādātājiem SIA "Ķemers Business and Law Company: Edīte Ķemere, tālr. Nr.29285297, e-pasts: [edite.kemere@kblc.lv](mailto:edite.kemere@kblc.lv) .